Sveda kornuso

Sveda kornuso (nano-kornuso, Cornus suecica) estas specio de florplanto en la genro Cornus (kornusoj), indiĝena al malvarmetaj temperitaj kaj subarktaj regionoj de Eŭropo kaj Azio, kaj ankaŭ loke en ekstrema nordorienta kaj nordokcidenta Nordameriko.

Tiuj plantoj estas herbecaj arbustoj kreskantaj ĝis 5–15 cm altaj, kun malmultaj paroj de kaŭlaj folioj en kontraŭaj paroj, 2–4 cm longaj kaj 1–3 cm larĝaj. La floroj estas malgrandaj, malhelviolkoloraj, produktitaj en densa umbelo kiu estas ĉirkaŭita de kvar okulfrapaj blankaj petal-similaj brakteoj 1-1.5 cm longaj. La frukto estas ruĝa bero.

Habitato & Vivejo: Malseka arbaro & ŝtonoj; preskaŭ ĉirkaŭboreala. En Nordameriko, la specio estas trovebla en Alasko (Usono) kaj Brita Kolumbio (Kanado), kaj ankaŭ Orienta Kanado (Labradoro, Nov-Brunsviko, Novlando, Nov-Skotio, kaj Kebekio), same kiel Gronlando, sed estas forestanta en la meza regiono. 

Kie Cornus canadensis, arbarspecio, kaj Cornus suecica, marĉospecio, kreskas proksime unu de la alia en iliaj interkovraj vivejoj en Alasko, Labradoro, kaj Gronlando, ili povas hibridiĝi per kruc-polenado, produktante plantojn kun mezaj karakterizaĵoj.Neiland, Bonita J. 1971.The forest-bog complex of southeast Alaska. Vegetatio. 22: 1-64.

 Referencoj 



Kategorio:Kornuso (genro)
Kategorio:Plantoj de Norda Ameriko
Kategorio:Plantoj de Kanado
Kategorio:Plantoj de Finnlando
Kategorio:Plantoj de Alasko
Kategorio:Plantoj de Nordorienta Azio